2000/781/EY: Komission päätös, tehty 28 päivänä marraskuuta 2000, eräiden yhteisön vertailulaboratorioiden toimintaan eläinten terveyden ja elävien eläinten alalla myönnettävästä yhteisön taloudellisesta tuesta tehdyn päätöksen 2000/293/EY muuttamisesta raivotaudin osalta (tiedoksiannettu numerolla K(2000) 3583) (Ainoastaan ranskankielinen teksti on todistusvoimainen)



Virallinen lehti nro L 309 , 09/12/2000 s. 0036 - 0036



Komission päätös, tehty 28 päivänä marraskuuta 2000, eräiden yhteisön vertailulaboratorioiden toimintaan eläinten terveyden ja elävien eläinten alalla myönnettävästä yhteisön taloudellisesta tuesta tehdyn päätöksen 2000/293/EY muuttamisesta raivotaudin osalta (tiedoksiannettu numerolla K(2000) 3583) (Ainoastaan ranskankielinen teksti on todistusvoimainen) (2000/781/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 94/370/EY(2), ja erityisesti sen 28 artiklan 2 kohdan, sekä katsoo seuraavaa: (1) Yhteisön taloudellista tukea olisi myönnettävä yhteisön nimeämille vertailulaboratorioille tehtävien suorittamiseen ja velvollisuuksien täyttämiseen. (2) Eräiden yhteisön vertailulaboratorioiden toimintaan eläinten terveyden ja elävien eläinten alalla myönnettävästä yhteisön taloudellisesta tuesta 6 päivänä huhtikuuta 2000 tehdyssä komission päätöksessä 2000/293/EY(3) säädetään yhteisön taloudellisesta tuesta yhteisön vertailulaboratorioille, joilla on afrikkalaiseen hevosruttoon, avian-influenssaan, klassiseen sikaruttoon, Newcastlen tautiin, sian vesikulaaritautiin, kalatauteihin, simpukoiden tiettyihin sairauksiin ja jalostusnautojen arviointiin liittyviä tehtäviä ja velvollisuuksia. (3) Raivotaudin vastaisten rokotteiden vaikutusta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyssä neuvoston päätöksessä 2000/258/EY(4) säädetään tehtävistä ja velvoitteista, jotka Ranskassa sijaitsevan laboratorio Agence Française de Sécurité des Aliments de Nancyn (AFSSA, Nancy) on suoritettava ja täytettävä. (4) Yhteisön taloudellista tukea olisi myönnettävä Nancyssä sijaitsevalle AFSSA-laboratoriolle. (5) Talousarvioon liittyvistä syistä tukea olisi myönnettävä kuuden kuukauden ajaksi. (6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätös 2000/293/EY seuraavasti: Lisätään 8 artiklan jälkeen artikla seuraavasti: " 8 a artikla 1. Yhteisö myöntää Ranskalle taloudellista tukea niihin neuvoston direktiivin 2000/258/EY liitteessä II tarkoitettuihin tehtäviin ja velvollisuuksiin, jotka Nancyssä, Ranskassa, sijaitsevan AFSSA-laboratorion on suoritettava. 2. Yhteisön taloudellinen tuki on enintään 40000 euroa 1 päivän heinäkuuta ja 31 päivän joulukuuta 2000 välisenä ajanjaksona." 2 artikla Tämä päätös on osoitettu Ranskan tasavallalle. Tehty Brysselissä 28 päivänä marraskuuta 2000. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 168, 2.7.1994, s. 31. (3) EYVL L 95, 15.4.2000, s. 40. (4) EYVL L 79, 30.3.2000, s. 40.